РЕШЕНИЕ НА КОМИСИЯТА
от 16 декември 2009 година
относно финансовото участие на Общността за 2009 г. в разходите, извършени от държави-членки по определени проекти в областта на контрола, инспекциите и надзора на рибарството
(нотифицирано под номер C(2009) 9935)
(само текстовете на датски, немски, гръцки, испански, италиански, латвийски, нидерландски, португалски, румънски, шведски и английски език са автентични)
(2009/977/ЕС)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 861/2006 на Съвета от 22 май 2006 г. за установяване на финансови мерки на Общността за прилагането на Общата политика по рибарство и в областта на морското право (1), и по-специално член 21 от него,
като има предвид, че:
(1)
Въз основа на исканията за съфинансиране от Общността, представени от държави-членки в техните програми за 2009 г. за контрол на рибарството, Комисията прие Решение 2009/746/ЕО (2), с което част от наличните в бюджета за 2009 г. средства за контрол на рибарството останаха неизразходвани.
(2)
Сега тази неизразходвана част от бюджета за 2009 г. следва да бъде разпределена с ново решение.
(3)
В съответствие с член 21, параграф 2 от Регламент (ЕО) № 861/2006, държавите-членки бяха помолени да представят искания за допълнително финансиране във връзка с приоритетните области, определени от Комисията, т.е. автоматизация и управление на данни, нови технологии и семинари в областта на незаконния, недекларирания и нерегулирания (ННН) риболов.
(4)
На тази основа и предвид на бюджетните ограничения бяха отхвърлени исканията за финансиране от Общността на действия като пилотни проекти, както и за строеж на патрулни кораби и въздухоплавателни средства, тъй като те не бяха по горепосочените приоритетни области.
(5)
Заявления, отнасящи се до действия, изброени в член 8, буква а) от Регламент (ЕО) № 861/2006, може да отговарят на условията за финансиране от страна на Общността.
(6)
Заявленията за финансиране от страна на Общността трябва да отговарят на правилата, определени в Регламент (ЕО) № 391/2007 на Комисията (3).
(7)
Целесъобразно е да се уточнят максималните размери и процентът на финансовото участие на Общността в границите, определени от член 15 от Регламент (ЕО) № 861/2006, както и да се определят условията, при които подобно участие е приемливо.
(8)
С цел да се насърчат инвестициите в приоритетните действия, определени от Комисията, и предвид отрицателното въздействие на финансовата криза върху бюджета на държавите-членки, разходите във връзка с упоменатите по-горе приоритетни области следва да се ползват от висок процент на съфинансиране в рамките на пределните стойности, предвидени в член 15 от Регламент (ЕО) № 861/2006.
(9)
Приемливи за съфинансиране са устройствата за автоматично определяне на местоположението, които отговарят на изискванията, формулирани в Регламент (ЕО) № 2244/2003 на Комисията от 18 декември 2003 г. за определяне на подробни разпоредби относно системите за наблюдение със сателит на риболовните кораби (4).
(10)
Приемливи за съфинансиране са електронните системи за записване и отчитане на борда на риболовни кораби, които отговарят на изискванията, формулирани в Регламент (ЕО) № 1077/2008 на Комисията от 3 ноември 2008 г. за определяне на подробни правила за прилагане на Регламент (ЕО) № 1966/2006 на Съвета относно електронното записване и отчитане на риболовни дейности и относно средствата за дистанционно наблюдение и за отмяна на Регламент (ЕО) № 1566/2007 (5).
(11)
Мерките, предвидени в настоящото решение, са в съответствие със становището на Комитета по рибарство и аквакултури,
ПРИЕ НАСТОЯЩОТО РЕШЕНИЕ:
Член 1
Предмет
Настоящото решение предвижда финансово участие на Общността за 2009 г. в разходите, извършени от държавите-членки през 2009 г. по осъществяването на определени проекти по системи за наблюдение и контрол, приложими към Общата политика в областта на рибарството (ОПОР), както е посочено в член 8, буква а) от Регламент (ЕО) № 861/2006. Решението определя размера на финансовото участие на Общността за всяка държава-членка, процента на това финансово участие и условията за неговото предоставяне.
Член 2
Приключване на неизплатени задължения
Всички плащания, за които е искано възстановяване, се извършват от съответната държава-членка до 30 юни 2013 г. Плащанията, извършени от държава-членка след този краен срок, не се приемат за възстановяване. Неизползваните бюджетни кредити, свързани с настоящото решение, се отменят най-късно до 31 декември 2014 г.
Член 3
Нови технологии и мрежи на основата на информационни технологии (ИТ)
1. Разходите, извършени по посочени в приложение I проекти за покупка, монтаж и техническа помощ за компютърни технологии и изграждане на мрежи на основата на ИТ, позволяващи ефикасен и сигурен обмен на данни във връзка с наблюдението, контрола и надзора на дейности в областта на рибарството, отговарят на изискванията за финансово участие на Общността в размер на 50 % от приемливите разходи в рамките на пределните стойности, определени в посоченото приложение.
2. В случай на разходи по приложение I, свързани със системи за наблюдение на кораби (VMS), електронни системи за записване и отчитане (ERS) или незаконен, недеклариран и нерегулиран (ННН) риболов, посоченият в параграф 1 процент на съфинансирането се определя на 95 %.
Член 4
Устройства за автоматично определяне на местоположението
1. Разходите, извършени по посочени в приложение II проекти за покупка и монтаж на борда на риболовни кораби на устройства за автоматично определяне на местоположението, позволяващи наблюдението на риболовни кораби от разстояние от център за наблюдение на риболова чрез VMS, отговарят на изискванията за финансово участие на Общността в размер на 95 % от приемливите разходи в рамките на пределните стойности, определени в посоченото приложение.
2. Финансовото участие, посочено в параграф 1, е ограничено до 1 500 EUR на кораб.
3. Приемливи за съфинансиране по параграф 1 са устройства за автоматично определяне на местоположението, които удовлетворяват изискванията, определени в Регламент (ЕО) № 2244/2003.
Член 5
Електронни системи за записване и отчитане
Разходите, извършени по посочени в приложение III проекти за разработване, покупка, монтаж и техническа помощ за компонентите, необходими за изграждане на ERS, за да се постигне ефикасен и сигурен обмен на данни във връзка с наблюдението, контрола и надзора на дейностите в областта на рибарството, отговарят на изискванията за финансово участие на Общността в размер на 95 % от приемливите разходи, в рамките на пределните стойности, определени в посоченото приложение.
Член 6
Електронни устройства за записване и отчитане
1. Разходите, извършени по посочени в приложение IV проекти за покупка и монтаж на борда на риболовни кораби на устройства за ERS, позволяващи на корабите електронно записване и отчитане на данни за риболовната дейност в център за наблюдение на риболова, отговарят на изискванията за финансово участие на Общността в размер на 95 % от приемливите разходи в рамките на пределните стойности, определени в посоченото приложение.
2. Финансовото участие, посочено в параграф 1, е ограничено до 3 000 EUR на кораб, без да се засяга параграф 4.
3. Приемливи за съфинансиране са ERS устройства, които удовлетворяват изискванията, определени в Регламент (ЕО) № 1077/2008.
4. За устройства, съчетаващи ERS и VMS функции и отговарящи на изискванията на Регламент (ЕО) № 2244/2003 и Регламент (ЕО) № 1077/2008, финансовото участие, посочено в параграф 1 на настоящия член, е ограничено до 4 500 EUR.
Член 7
Програми за обучение и обмен
1. Разходите, извършени по посочени в приложение V проекти за програми за обучение и обмен на държавни служители, отговорни за наблюдението, контрола и надзора в областта на рибарството, отговарят на изискванията за финансово участие на Общността в размер на 50 % от приемливите разходи в рамките на пределните стойности, определени в посоченото приложение.
2. В случай на разходи по приложение V за семинари относно незаконен, недеклариран и нерегулиран (ННН) риболов, посоченият в параграф 1 процент на съфинансирането се определя на 95 %.
Член 8
Общо максимално участие на Общността по държави-членки
Определените с настоящата директива общи планирани разходи, общи разходи за проекти, подбрани съгласно настоящата директива, и общо максимално участие на Общността по държави-членки са, както следва:
(в EUR)
Държава-членка
Разходи, планирани в националната програма за контрол на рибарството
Разходи за проекти, подбрани съгласно настоящата директива
Участие на Общността
Дания
3 638 843
1 143 733
1 057 867
Германия
2 426 282
1 017 000
828 400
Ирландия
1 143 000
800 000
300 000
Гърция
2 500 000
907 895
525 000
Испания
10 695 000
3 783 000
2 526 000
Италия
4 990 000
3 140 000
2 897 500
Латвия
15 652
15 652
14 869
Нидерландия
1 910 000
450 000
427 500
Португалия
7 439 055
4 171 655
2 635 194
Румъния
15 600
15 600
7 800
Швеция
1 550 000
700 000
600 000
Обединено кралство
1 153 763
911 161
779 870
Total
37 477 195
17 055 696
12 600 000
Член 9
Адресати
Адресати на настоящото решение са Кралство Дания, Федерална Република Германия, Ирландия, Република Гърция, Кралство Испания, Италианската република, Република Латвия, Кралство Нидерландия, Португалската република, Румъния, Кралство Швеция и Обединеното кралство Великобритания и Северна Ирландия.
Съставено в Брюксел на 16 декември 2009 година.